cyanic-selkie/wikianc huggingface dataset:
כנסיית הקבר
התקופה הביזנטית
לאורך התקופה הביזנטית שופץ המבנה מספר פעמים; את השיפוץ הנרחב ביותר ערך, כנראה, יוסטיניאנוס הראשון, קיסר האימפריה הביזנטית, במחצית השנייה של המאה ה-6. מבנה זה היה ללא ספק המבנה החשוב והמרכזי ביותר בירושלים באותה תקופה. עדות לכך ניתן למצוא ב"מפת מידבא" המתוארכת למאות 6–7 לספירה, שבה מוצגת כנסיית הקבר במרכז ירושלים.
חצר כנסיית הקבר והחזית
סביב החצר כנסיות ומנזרים השייכים ברובם ליוונים אורתודוקסים. מימין לכניסה דלת המובילה לכנסיית מיכאל הקדוש, הנמצאת בבעלות הקופטים אולם למעשה בידי האתיופים. ממנה ניתן לעלות לכנסייה העליונה (גם היא בבעלות הקופטים דה יורה אולם בידי האתיופים דה פקטו), כנסיית ארבע החיות. בכנסייה העליונה ניתן לראות תמונה של מלכת שבא המגיעה לביקור אצל שלמה המלך. על פי המסורת האתיופית, למלכת שבא ולמלך שלמה היה בן, מנליק הראשון, שנחשב למייסד השושלת המלכותית האתיופית. ליד תמונת מלכת שבא ישנה תמונה המייצגת את השילוש הקדוש. מכנסייה זו ניתן לצאת לגג הכנסייה המכונה "דיר אל סולטאן" המצוי בבעלות אתיופית ומכונה כך על שמו של שלמה המלך. מדרום (מימין) לכנסיית מיכאל הקדוש מנזר המוקדש ליוחנן השייך לארמנים.
הרוטונדה והאדיקולה
בחדר הקבורה המדופן ישנן 43 מנורות הבוערות יומם וליל. 13 של הלטינים, 13 של היוונים, 13 של הארמנים ו-4 של הקופטים. הקבר מכוסה בלוח שיש ומעליו שלושה תבליטים המסמלים את תחיית ישו (ביוונית - אנאסתאזיס). אחת ההוכחות, לכאורה, לכך שמדובר בקברו של ישו היא העובדה כי הקבר ריק כיוון שישו קם לתחייה לאחר 3 ימים.
הקתוליקון והאמבולטוריום
מסביב לקתוליקון סובב מסדרון המכונה "אמבולטוריום" (מלטינית: ambulare, ללכת). באמבולטוריום מצויות שלוש קפלות המהוות אלמנט ארכיטקטוני המכונה chevet.
הסטטוס קוו
לפני התקופה הצלבנית לא היו כלל סכסוכים הידועים לחוקרים בין עדות נוצריות שונות לגבי כנסיית הקבר. בתקופה הצלבנית לקתולים הייתה עליונות בכנסייה, אם כי גם העדות האחרות יכלו לנהל בה פולחן. לאחר הפילוג הגדול בין הקתולים והיוונים (1054), ולאחר הרס וביזת קונסטנטינופול על ידי מסע הצלב הרביעי ב-1204, הלכו והתדרדרו היחסים בין היוונים לקתולים.
אליענה אמדו לוי-ולנסי
ביוגרפיה
בשנת 1942 נישאה למקס אמדו, ממנו התגרשה בשנת 1953. ב-1960 נישאה לפסיכיאטר קלוד וייל, ממנו התגרשה בשנת 1969.
עבד אל-קאדר אל-חוסייני
עבד אל-קאדר אל-חוסייני (בערבית: عبد القادر الحسيني, 1907 – 8 באפריל 1948) היה מנהיג הכוחות הערבים באזור ירושלים במלחמת העצמאות. נהרג במהלך קרבות הקסטל.
ביוגרפיה
משפחת חוסייני הייתה אחת המשפחות העשירות בירושלים, ורבים מבניה שמשו בתפקידי ציבור והנהגה במאה ה-19 ותחילת המאה ה-20. אביו, מוסא כאזם אל-חוסייני, היה מנהיג פוליטי בולט בציבור הפלסטיני, כיהן כראש עיריית ירושלים בראשית ימי המנדט הבריטי והיה מנהיג התנועה הלאומית הפלסטינית מ-1922 ועד מותו. בן דודו מדרגה שנייה היה המופתי של ירושלים, אמין אל-חוסייני.
החל מסתיו 1937, לאחר פיזור הוועד הערבי העליון וגירוש חבריו, ועד סוף המרד, היה למורדים מטה עורפי בדמשק, שכונה "הוועדה המרכזית של הג'יהאד". בשלב מוקדם השתתף בה גם עבד אל-קאדר, עד ששב באביב 1938 אל המורדים באזור ירושלים. כמו מפקדים חשובים אחרים במרד, גם עבד אל-קאדר לבש מדים וענד על עצמו דרגות, שלושה כוכבים, וזאת למרות שפעל במסגרת מחתרתית.
מותו
את מקומו של חוסייני בראש ה'ג'יהאד אל מוקאדס' תפס אבראהים אבו דיה. מותו של עבד אל-קאדר אל-חוסייני המריץ בתחילה את הכוחות הערביים, אשר כבשו במהירות את המצודה. אולם זו חזרה לידי הפלמ"ח כאשר יחידה שנשלחה לכבוש את המצודה מצאה אותה ריקה; הכוחות הערביים היו עסוקים באותה עת בהלווייתו של אל-חוסייני. גופתו הוצגה לראווה בארון מתים בבית אחיו בירושלים, כשהיא עטופה בפרחים ובדגל של התנועה הלאומית הפלסטינית. עם יציאת מסע הלוויה מבית אחיו, נורו ברחבי העיר הערבית מטחי יריות באוויר, שניתקו חוטי חשמל וטלפון והרגו שני אנשים מן הקהל. התהלוכה עברה בשער שכם והגיעה אל רחבת הר הבית. בשל ההערצה הרבה אליה זכה, נקבר אל-חוסייני על הר הבית, באחוזת קבר בדאר אל-ח'טיב, מאחורי החומה המערבית של הר הבית (מצפון לרחבת התפילה של הכותל המערבי). הלווייתו הייתה גדולה והשתתפו בה עשרות אלפי מתאבלים. מותו נחשב מכה מוראלית קשה לכוחות הערביים הבלתי סדירים.
מזוזאורוס
במשך שנים חשבו שיצור זה הוא סוג של אנאפסיד קדום, אך לאחרונה הועלתה השערה שהיצור שייך לראשוני הסינאפסידים.
בית הספר הדביר החדש
פעילות בית הספר
פעילות ייחודית נוספת המתבצעת בבית הספר היא הפעלת בית קפה שכונתי בשילוב התלמידים, הפועל אחת לחודש. הפרויקט מתבצע בשיתוף תלמידי התיכון "קשת ראם" הצמוד לבית הספר, והוא בעבור תושביה של השכונה. בהתאם לתפיסה החינוכית לפיה לכל תלמיד יש תפקיד על עיצוב החברה והסובבים אותו, בבית הספר מתקיימות פעילויות רבות המבקשות לשלב תלמידים מבתי ספר רגילים יחד עם תלמידיו של בית הספר "הדביר החדש", ובהן ימי התנדבות מרוכזים של תלמידיי תיכון "אדם" ותלמידי תיכון "קשת ראם" וכן ימי התנדבות של עולים חדשים ממרכז הקליטה הצמוד למבנה בית הספר.
מרים פאוסט
מרים פאוסט (נולדה ב-1953) היא פרופסור מן המניין לפסיכולוגיה המתמקדת בייצוג המוחי של השפה והיבטים קוגניטיביים ומוחיים של יצירתיות. שימשה בתפקיד רקטור אוניברסיטת בר-אילן החל מאוקטובר 2014 ועד לאוקטובר 2020.
ביוגרפיה
פרסמה למעלה מ-100 מאמרים מדעיים והדריכה למעלה מ-70 תלמידי מחקר. היא חברת מערכת של כתב העת הבינלאומי "BRAIN AND LANGUAGE".
פאוסט נשואה לעו"ד רפאל פאוסט, קונסול כבוד של אלבניה בישראל, אם לארבעה.
אלבטרוס אפור
מאפיינים
משקלו נע בין 2.5 ל-3.7 קילוגרמים, ומוטת כנפיו בין 1.8 ל-2.2 מטרים. אורכו כ-80 סנטימטרים. ניצויו אפור - חום ברוב הגוף. כנפיו ארוכות, דקות וחומות. זנבו מזדקר מעלה. מקורו שחור, ולאורך הלסת התחתונה מצוי תלם כחול. מסביב לעיניו עיגולים לבנים לא-שלמים.
איש הפלדה (סרט, 2013)
הפקת הסרט יצאה לדרך בשנת 2008 כשאולפני האחים וורנר החלו לאסוף צוות לאתחול מחודש של סדרת סופרמן. זאק סניידר הצטרף כבמאי באוקטובר 2010 וצילומי הסרט החלו ב-1 באוגוסט 2011, במערב העיר שיקגו. הצילומים בעיר נמשכו בין שלושה לארבעה חודשים, והם התקיימו גם בלופ. צילומים נוספים התקיימו בעיר ונקובר, קולומביה הבריטית, קנדה ובעיירה פלאנו, אילינוי, ארצות הברית.
ליהוקים
השחקן הנרי קאביל נבחר לגלם את דמותו של סופרמן. קאביל הוא שחקן בריטי, מה שהפך אותו לשחקן הלא-אמריקאי הראשון שגילם את הדמות. קאביל היה אחד מהשחקנים שנבחנו לתפקיד סופרמן בסרט סופרמן חוזר לפני שברנדון ראות' קיבל את התפקיד. לורנס פישבורן נבחר לגלם את פרי וייט, עורך עיתון "הדיילי פלאנט" והיה לשחקן האפריקני אמריקני הראשון שגילם את הדמות. ראסל קרואו ואיילת זורר לוהקו לגלם את ג'ור-אל ולארה, הוריו הביולוגיים של קאל-אל. דיאן ליין וקווין קוסטנר לוהקו לגלם את הזוג קנט, הוריו של קלארק. מייקל שאנון נבחר לגלם את הנבל הראשי של הסרט, הגנרל זוד.
כתב העת הישראלי לריפוי בעיסוק
כתב העת הוא רבעון דו-לשוני (בעברית ובאנגלית) הרואה אור החל משנת 1992. חלק מתהליך ייצורו נעשה בידי פרויקט תעסוקה נתמכת של המכון הייחודי לשימושי המחשב ע"ש קרטן, תל אביב והיחידה להוצאה לאור של "אחוה" - ארגון נכי הצפון וחיפה. המייסדת והעורכת הראשית הראשונה הייתה נעמי כץ. העורכת הראשית של כתב העת היא ד"ר בתיה מרום.
Playtime Is Over
רקע
אחריי שהוציאה חמישה שירים עם הרכב הראפ The Hoodstars, עזבה מינאז' את ההרכב לטובת הוצאת מוזיקה באופן עצמאי. כתוצאה מכך, היא החלה להעלות מוזיקה למייספייס וחברה למפיקים מוזיקליים. במקביל, יצרה קשר עם מנכ"ל חברת התקליטים דירטי מאני רקורדס, פנדי.
שמריהו יוסף קרליץ
הרב שמריהו יוסף קרליץ (תרי"ב, 1852 – כ"א באייר תרע"ו, 24 במאי 1916) היה רבה של קוסובה במשך שלושים וארבע שנים; אביו של החזון איש ואבי משפחת קרליץ שהצמיחה מתוכה רבנים וגדולי תורה ידועים.
ביוגרפיה
הקים בקוסובה ישיבה לצעירים בראשותו, ובין תלמידיו היה בנו אברהם ישעיהו. בשנת תרע"א (1911), כחמש שנים לפני פטירת הרב שמריהו יוסף קרליץ, יצא לאור ספרו הראשון של בנו אברהם ישעיהו שנשא את השם "חזון איש". הספר יצא בעילום שם, אולם האב היה מהיחידים שידעו את זהות המחבר.
אלפרד נוסיג
חובבי ציון ציונות ועליונות יהודית
עד מהרה הסתכסך עם הרצל והיה בין ראשי הפרקציה הדמוקרטית שהייתה אופוזיציה להרצל ותומכיו. נוסיג טען שהציונות המדינית היא אחיזת עיניים כי ייקח זמן רב מאוד למימושו ובינתיים יש להשקיע מאמצים בחינוך העם. בהמשך התגייס למען הציונית המעשית, התנגד לתוכנית אוגנדה ודרש התיישבות אך ורק בארץ ישראל. כן עמד בראש אגודת ספרות יהודית. בקונגרס הציוני השישי הועמד לדין משמעתי של התנועה הציונית יחד עם דוד טריץ בשל פעילותו בעד ההתיישבות בארץ ישראל באופן שהתנגד להחלטות הקונגרס, ונגד תוכנית אוגנדה. הד"ר חיים ויצמן היה בין השופטים.
השפעתו והצגתו בתרבות
בשנת 1899 הצייר אמיל פוקס צייר את נוסיג. הציור נותר בידי משפחת המלחין הפולני יאן פוברבסקי.
0 (מספר)
בעברית
המילה העברית 'אפס' במובן של "אַיִן" מופיעה כבר בתנ"ך, כמו בפסוק "ויאמר המלך, האפס עוד איש לבית שאול, ואעשה עמו, חסד אלוהים" או במשמעות של מילה נרדפת ל"אך" כמו בפסוק "אפס כי עז" . הפעם הראשונה שהשתמשו במילה אפס לציון המספר, היה בספר לימוד של דוד פריזנהויזן שנקרא "כליל החשבון" שנדפס בברלין בשנת תקנ"ז (1796), ומאז התקבל שם זה בתפוצות העם.
ברכת ירושלים
תוספת תפילת נחם
לפי רוב נוסחי התפילה, תפילת נחם נאמרת לפני חתימת הברכה ("ברוך אתה..."), וכן חתימת הברכה הרגילה לא נאמרת אלא מוחלפת בחתימתה של תפילת נחם. לפי נוסח תימן לא מוסיפים את תפילת נחם לברכת ירושלים, אלא תפילת נחם נאמרת במקום הברכה הרגילה.
0 (מספר)
פעולות באפס
לפיכך, התוצאה של חילוק אפס באפס אינה מוגדרת, משום שכל מספר מקיים את התנאי הנדרש מתוצאת הפעולה. באנליזה של סדרות ממשיות אפשר לחקור את הגבול של תהליך שבו מתקרבים המונה והמכנה לאפס בעת ובעונה אחת. דוגמה אחת לתהליך כזה היא הגבול של sin(x)/x; קל למצוא דוגמאות שבהן מתקבל כל ערך שהוא, לרבות כל מספר ממשי, אפס, אינסוף, מינוס אינסוף, או אפילו הגבול איננו קיים כלל כגון.
עודד זהבי
ביוגרפיה
בין השנים 2018 - 2022 היה המנהל האמנותי של חג המוזיקה הישראלית.
דלית רצ'שטר
ביוגרפיה
דלית רצ'שטר נולדה בחולון להורים שעלו בשנות ה-70 מברית המועצות. עם גיוסה לצה"ל החלה לשמש בתפקיד עורכת מוזיקלית בתחנת גלגלצ.
באוקטובר 2022 לקחה רצ'שטר חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. הוא ביצע קטע קריינות לשירה של אינטרנשיונל "ישנן בנות". בשנת 2023 הוציאה רמיקס לשיר "Bye Dubai" של ריף כהן.
רצ'שטר נמצאת בזוגיות עם גלי שטרקמן, סמנכ"לית לקוחות במשרד הפרסום גיתם.
מיגל דה איקזה
קריירת תוכנה מוקדמת
הוא עבד עם דייוויד מילר על היסב של לינוקס למעבד SPARC וכתב כמה ממנהלי הווידאו והרשת בגרסה, כמו גם את היסבי libc לפלטפורמה. שניהם עבדו מאוחר יותר על הרחבת לינוקס עבור ארכיטקטורת MIPS כדי לרוץ במחשבי Indy של SGI וכתבו את מנהלי ההתקן X המקוריים עבור המערכת. עם אינגו מולנר הוא כתב את מימוש התוכנה המקורי של מנהלי ההתקנים של RAID-1 ו-RAID-5 של ליבת לינוקס.
ז'פרסון
קריירה
ב-2005 הוא עבר לשחק בטרבזונספור מהליגה הטורקית כמחליפו של השוער האוסטרלי מיכאל פטקוביץ'. לאחר שלוש עונות בהן שיחק 44 משחקים, ז'פרסון עבר לקבוצת קוניאספור אולם לא הצליח למנוע את ירידת הליגה של הקבוצה. באוגוסט 2009, חזר ז'פרסון לבוטפוגו כשחקן חופשי.
תארים
בוטפוגו
קמאייר-קו
תאגיד קמרון איירליינס (באנגלית: Cameroon Airlines Corporation; ידועה כקמאייר-קו) היא חברת הדגל של קמרון. החברה הוקמה ב-2006 ומפעילה טיסות ל-15 יעדים מנמל התעופה הבינלאומי דואלה. משרדי החברה נמצאים בדואלה.
מודוס פוננס
במילים פשוטות, אם תנאי מסוים גורר טענה, והתנאי מתמלא, הרי שהטענה מתקיימת.
שתי הטענות הבאות שקולות:
בליז
היסטוריה
תרבות המאיה התפשטה בבליז בין 1500 לפנה"ס ל-300 לספירה, ופרחה עד שנת 900 לספירה לערך. האירופאים הראשונים הגיעו לאזור בתחילת המאה ה-16, וההתיישבות במקום החלה עם מלחים אנגליים, ניצולי ספינה טרופה, בשנת 1638. תקופה זו מאופיינת בשודדי ים, כריתת עצים ללא הבחנה, ועימותים מזדמנים עם השבטים האינדיאנים ילידי המקום ועם השכנים הספרדים.
גאוגרפיה
בליז שוכנת בדרום-מזרח חצי האי יוקטן וגובלת במדינת מקסיקו קינטנה רו מצפון, בגואטמלה ממערב ומדרום, ובים הקריבי ממזרח.
דמוגרפיה
מרבית הבליזים הם ממוצא מעורב. בערך חצי מהאוכלוסייה הם תערובת של מוצא מבני המאיה ומוצא אירופי; כרבע מהתושבים הם ממוצא אפריקאי או אפרו-אירופאי (קריאולים); כ-10% הם בני מאיה; כ-6% הם "גַרִיפוּנָה" (תערובת של מוצא קריבי ואפריקאי). השאר ממוצא אירופאי, הודי, סיני, מזרח תיכוני וצפון אמריקאי.
תרבות
בנוסף לחגים הנוצריים כגון חג המולד, ימי החופשה בבליז כוללים את:
השערת הרצף
גרסאות שקולות
ב-1943 הוכיחו פאול ארדש ושיזו קקוטני שהשערת הרצף נכונה אם ורק אם אפשר לפרק את הממשיים למספר בן-מנייה של קבוצות, שכל אחת מהן היא קבוצה בלתי תלויה מעל הרציונליים. תכונה זו אפשר לנסח גם כך: השערת הרצף שקולה לכך שקיימת צביעה של הממשיים במספר בן-מנייה של צבעים, כך שלמשוואה \ w+x=y+z לא קיים פתרון במספרים ממשיים שווי-צבע ושונים.
השערת הרצף המוכללת
הוכחת העקביות של הפרת השערת הרצף המוכללת, באופן לא טריוויאלי, במונים חריגים היא קשה בהרבה ודורשת הנחת מונים גדולים. למשל כדי לבנות מודל בו מתקיים חייבים להניח קיום מונה חזק יותר ממונה מדיד. ראו השערת המונה החריג.
פיינאפל אקספרס
אפשרות לסרט המשך
ג'אד אפאטו הכריז שישנה סבירות גבוהה לסרט המשך, אך נכון להיום טרם נמסרה הודעה רשמית בנושא. בשנת 2013 ב-1 באפריל שוחרר סרטון כביכול-פרומו לקראת סרט המשך. בסרטון שיחקו רוגן, פרנקו, מקברייד ורובינסון את הדמויות מהסרט הראשון וג'ונה היל הופיע בתור וודי הרלסון. בהמשך התברר שהסרטון היה חלק ממתיחת 1 באפריל במטרה לקדם את הסרט "סוף.". על פי רוגן וגולדברג, הסרט הביתי שמוצג ב"סוף." מתאר את חזונם לסרט המשך.
גן יער
מיקום וארגון
מרבית גני-היער פועלים בסמיכות למבנה קרוב, ארעי (דוגמת אוהל או יורט) או קבוע וזאת כדי לתת מענה מכיל ועוטף לצורכי הילדים כמו-גם יצירת מקום מוגן לימים בהם מזג-האוויר קיצוני, או נקודת מפגש מוסכמת ומוכרת אליה יגיעו הילדים בבוקר וממנה יאספו על ידי ההורים בסיום שעות פעילות הגן. לבוש מתאים לפי תנאי-מזג האוויר גם הוא תנאי להתנהלות נכונה בגן זה. בגדים טרמיים ושכבות חמות ואטומות למים בסביבה קרה ובגדים קלים ורכים לסביבה חמה ותמיד בהתאם לאקלים המקום.
משפטי סילו
את המשפטים הוכיח המתמטיקאי הנורווגי לודוויג סילו בשנת 1872, והם מכלילים את משפט קושי שנוגע למקרה n=1.
משפט סילו השלישי
n_p מחלק את הסדר של G. אם נסמן |G| = p^nm (כאשר n מקסימלי), נובע מכך ש-n_p מחלק את m, משום שלפי משפט סילו השלישי n_p זר ל־p.
הוכחה: מספר תת-החבורות הצמודות לתת-חבורה H של G שווה לאינדקס של המנרמל של H ב-G, שהוא תת-חבורה המכילה את H. אבל המנרמל מכיל את H, לכן האינדקס שלו מחלק את זה של H, וממילא הוא זר ל-p.
טיטאניס
בתרבות
הטיטאניס הופיע בסדרות "טורפים פרהיסטוריים", "פלאווורלד" ו"מפלצות חוזרות לתחייה".
אין מידה לאדם
הספר מתח ביקורת על "הפשטתה של האינטליגנציה כישות אחת ויחידה, מיקומה במוח, כימותה כמספר אחד לכל פרט, והשימוש הנעשה במספרים האלה כדי לדרג בני אדם בטור אחד ויחיד של ערך, מתוך מגמה קבועה להראות שהקבוצות המדוכאות והמקופחות - ברמה של גזעים, של מעמדות או של מינים - נושאות עימן את נחיתותן מטבע בריאתן, וראויות, בתור שכאלה, למעמדן".
מונוגניזם ופוליגניזם
הפרק הראשון של הספר מתייחס לגזענות באצטלה מדעית בתקופה שקדמה לביסוס תורת האבולוציה. בתקופה זו נחלקו החוקרים בין התומכים ב"מונוגניזם", היא התאוריה שהאדם נברא כגזע אחד, וההבדלים בין הגזעים נובעים מניוון, ובין "פוליגניזם" התאוריה לפיה גזעי האדם הם מינים ביולוגיים שונים. בין היתר סקר את עבודת המדען האמריקאי החשוב לואי אגסי ובן זמנו סמואל ג'ורג' מורטון שתמכו בתאוריה הפוליגנית, וניסו למצוא לה ביסוס מדעי, תוך ניסיון לדירוג הגזעים השונים מבחינת איכותם ותכונותיהם השכליות.
בשנת 1988 התפרסם מאמר של החוקר ג'ון ס. מייקל, שבחן מחדש את עבודתו של מורטון לאור טענותיו של גולד בספר. המחקר מצא כי נתוניו של מורטון היו מדויקים יותר ממה שטען גולד, וכי על אף שעבודתו כוללת שגיאות והשמטות, היא מדויקת במידה סבירה ואין כל ראיה לכך ששיבש את הנתונים במכוון. עם זאת, על פי המאמר, בהיעדר הגדרה מדויקת ל"גזע", עבודתו של מורטון היא חסרת משמעות מבחינה סטטיסטית. על פי מייקל, עבודתו של מורטון היא פגומה, והסביבה התרבותית בה עבד הייתה גזענית, אך לא ניתן להראות קשר ברור בין שתי העובדות, כפי שניסה גולד להוכיח.
מתאם סטטיסטי ותורשה
גולד מקדיש את החלק האחרון של ספרו לניתוח המתאם הסטטיסטי ושיטת ניתוח הגורמים, שהן מהשיטות העיקריות בהן השתמשו הפסיכולוגים לביסוס התקפות של מבחני מנת משכל והורשת האינטליגנציה. למשל, על מנת לטעון כי מבחן מנת משכל מודד מדד אחד ויחיד לאינטליגנציה יש צורך במתאם גבוה בין תשובות לשאלות שונות. הורשתו של "g" דורשת שמשיבים למבחן, שיש ביניהם קשרי משפחה, יציגו מתאם גבוה יותר מאשר מבחנים של אלו שאין ביניהם קרבת משפחה ברמה זו.
השרפה באונייה גנרל סלוקום
לאחר השרפה
שנה לאחר האסון נחנכה אנדרטה לנספים שנבנתה בבית הקברות Lutheran All Faiths ברובע קווינס, אשר בו נקברו חלק מקרבנות האסון. טקס אזכרה לנספים נערך שם מדי שנה. ב-1906 הוקמה גם מזרקה משיש כאנדרטה לאסון בפארק כיכר תומפקינס במנהטן, בתחומי שכונת גרמניה הקטנה דאז.
בראשוב
היסטוריה
שם העיר נגזר מהמילה הפצ'נגית "barasu", שמשמעותה "מצודה". הפצ'נגים הם עם טורקי שחי באזור בסביבות המאה ה-11 לספירה. הרומנים וההונגרים שהגיעו לאזור אימצו את השם.
יהודי בראשוב
בשנת 1901 העלילו עלילת דם על הקהילה היהודית בבראשוב שגרמה למרמור רב בקרב הקהילה, אך היא הסתיימה ללא משפט או פגע.
החל משנת התרפ"ו (1926) שימש הרב דוד שפרבר כרבה של העיר, ולאחר השואה היה לראש רבני רומניה עד שעלה לארץ בשנת התש"י (1950).
נסיכה קטנה (סרט, 1995)
בסרט מככבים לייזל מת'יוס, אלינור ברון, ליאם קנינגהאם וונסה לי צ'סטר. מת'יוס זכתה לפרס האמן הצעיר על תפקידה בסרט.
גמביט המלכה הנדחה
בשחמט גמביט המלכה הנדחה הוא אחד מסוגי גמביט המלכה. הלבן מנסה לכבוש את מרכז הלוח על ידי החלפת הרגלי השחור מטור ד' ברגלי פחות מרכזי שנמצא בטור ג' של הלבן.
א. התפתחות מתונה
העמדה לאחר 8. ר:ג4  ג5
ב. לחץ במרכז
המלכה מנסה ליצור לחץ במרכז. השחור, לעומת זאת, מנסה לפרוץ את אגף המלכה כדי לשחרר את קציניו. בסופה של העמדה תהיה ללבן עדיפות קלה: ובהמשך ינסה לאיים על הפרש ג3
אברהם בן חנניה יגל
תולדות חייו
המידע על חייו לאחר חיבור "ספר גיא חיזיון" מקוטע. בשנת 1585 חי ברוברה שבחבל רג'ו אמיליה ועבד שם כרופא, משנת 1593 הותר לו לטפל גם בחולים נוצרים. כמו כן היה מורה בביתם של בנקאים יהודים עשירים, עמם קשר קשרי פטרון-סופר, למרות שנראה כי לפחות חלקם התייחסו אליו כאל לא יותר ממשרת. בין נותני החסות היו הבנקאים יוסף פאנו, לו הקדיש יגל את ספר הוראת יסודות הדת לילדים "לקח טוב" (1595); שרגא סנגויני (Sanguini) מוונציה, לו הקדיש את חיבורו הרפואי "מושיע חוסים" על מגפת הדבר שפקדה את מנטובה ב-1576; משפחת דניאל מודנה מססואולו (Sassuolo) וכן הרב מנחם עזריה מפאנו, שהיה בן למשפחה אמידה וגם מלומד ומקובל, עמו גם התכתב.
חזון האחדות
תוכניתו האינטלקטואלית הגדולה של הרב יגל, שנבעה מתוך אמונה עזה בצדקתה, הייתה ניסיון למזג את חוכמות החול עם העולם הדתי ובפרט עיצוב התרבות היהודית באמצעות הדגשת הערך הדתי שיש להבנת עולם הטבע, כפי שחשף אותו המדע של המאה ה-16. החוקר דוד רודרמן מסכם את התוכנית במילים: "ניסוח מחודש של המסורת הקבלית בשפת הדיון המדעי של המאה ה-16, ובכך להעלותה (את הקבלה) למעלת צורת הדעת האנושית הגבוהה ביותר... ומתן גושפנקה של לגיטימיות לחוכמת הנסתר כביטוי הנעלה ביותר של יצירתיות אנושית ביהדות.".
היהודים, טען, הם אנשי מדע מטבעם עוד מימי שלמה המלך והכלים הקבליים הם כלי הניתוח המושלמים לכל תופעות הטבע, היכולים לבצע פריצות דרך במקום בו נכשלו מדעני ופילוסופי אומות העולם. כלים אלה הם למשל יכולת האינדוקציה ממקרים פרטיים בעולם החומרי אל כללים אלוהיים ומציגים תפיסה מודרנית של המדע לפיה החוק הטבעי הוא אמת אלוהית ואין למדע טעם לשאול מדוע אלא רק לגלות את החוקים. דוגמה לקשר זה מובאת בספר גיא חיזיון:
בופור
בופור (בצרפתית: Beaufort - מצודה יפה; בערבית: قلعة الشقيف - קלעת א-שקיף) היא מצודה צלבנית הסמוכה לכפר ארנון בדרום לבנון באזור המכונה 'רכס עלי טאהר'. בערבית קרויה המצודה קלעת ארנון על שם הכפר ארנון הסמוך אליה, או לחלופין קלעת אל-שקיף - "המבצר המשקיף". פרסומה של המצודה בישראל בא כתוצאה מהיותה נקודה אסטרטגית, ששימשה את ארגון הפת"ח בשנות ה-70 עד מבצע שלום הגליל, ולאחר מכן נקודה חשובה בשרשרת מוצבי צה"ל ברצועת הביטחון בלבנון, עד לנסיגה מלבנון בשנת 2000. כיום מחזיק במקום ארגון הטרור השיעי-אסלאמיסטי חזבאללה.
ריצ'רד דייוויס
קריירה
אחרי 23 שנות מגורים בניו יורק עבר דייוויס לוויסקונסין ב-1977 והתמנה לפרופסור באוניברסיטת ויסקונסין–מדיסון, בה לימד בס, היסטוריה של הג'אז ואלתור.
ברתולומאו קמפניולי
ביוגרפיה
ב-1776 מונה לקאפלמייסטר בחצר הנסיך-בישוף של פרייזינג, נסיכות קטנה באזור בוואריה של היום. במהלך השנים הבאות הופיע רבות ברחבי מרכז וצפון אירופה.
אדם גרין
קורות חיים וקריירה
גרין נולד בניו יורק, ארצות הברית. הוא היה חבר בצמד האנדרגראונד הניו יורקי "The Moldy Peaches", אך הצלחתו האמיתית הגיעה רק כשפצח בקריירת סולו, בשנת 2002.
קאטה
מספר התנועות עשוי גם להיות קשור לרוחניות הבודהיזם. המספר 108, למשל, הוא בעל משמעות בבודהיזם, וקאטה שמספר צעדיה הם גורמים של 108, כמו 54, 36, או 27 מתייחסת לקשר הזה.
טיעונים כלפי לימוד השיטה
מכיוון שאמנויות הלחימה מהוות מקור פרנסה למורים רבים. ולרבים, ואף לרוב האנשים, חסרים את הכישורים כדי להיעשות אומני לחימה מיומנים. כישלון עלול לגרום להם לזנוח את אמנויות הלחימה, דבר שיפגע בהכנסות המורים. אז מבקרי הקאטה טוענים, שהקאטה נותנת למורים סיכוי להעניק לתלמידיהם את הרושם, שבאמת למדו משהו. בזמן שכל מה שלמדו הוא, לחקות את תנועות המורה. יעדם של המורים, אם כך, אינו ללמד את התלמידים משהו שימושי, אלא לגרום להם להמשיך לקחת שיעורים ולשלם עבור הלימוד.
כמו כן, הקאטות מהוות מעין, שבאמצעותו יכול החניך ללמוד להכיר את התנועות השונות העומדות לרשותו - תבנית של "הרהור מניע", המעניקה לאומן הלחימה את אותו זיכרון־שריר חסר מחשבה, במקום שיסחף בזעם המאבק, כאשר הזמן המתבזבז במחשבה על הצעד הבא עשוי לחרוץ את ההבדל שבין ניצחון לתבוסה.
ביורו שיפרוב
בין שני ענקים
לאחר כיבוש צרפת ביוני 1940, פונו הפולנים לאלג'יריה. ב-1 באוקטובר 1940, הם חזרו לעבוד ב"קאדיקס", בצרפת של וישי במימונו של גוסטב ברטרנד. הם עבדו שם עד אשר, שנתיים לאחר מכן, נכבש האזור החופשי על ידי הגרמנים בנובמבר 1942.
ב-8 בנובמבר 1942, שמע ברטרנד ב-BBC שבעלות הברית נחתו בצפון אפריקה (כחלק ממבצע לפיד). ביודעו שהגרמנים תכננו לכבוש את צרפת של וישי לאור התפתחות שכזו הוא החליט לפנות את קאדיקס ב-9 בנובמבר. יומיים לאחר מכן, ב-11 בנובמבר, הגרמנים צעדו לתוך צרפת הדרומית.
שמירת הסוד
גורלם של רייבסקי וזיגלסקי שפר עליהם ביחס לעמיתיהם. ראשי קאדיקס גוידו לאנגר וכן מקסימיליאן צסקי נשבו על ידי הגרמנים בעת ניסיון לחצות את הגבול מצרפת לספרד בלילה שבין 10 במרץ ל-11 במרץ 1943. יחד עמם נשבו גם אנתוני פאלות', אדווארד פוקזינסקי וכן קאזימירז גצה. שני הראשונים הפכו לשבויי מלחמה. שלושת הנותרים נשלחו למחנות עבודה בגרמניה שם פאלות' ופוקזינסקי מצאו את מותם. איש מהם לא חשף את סוד פענוח האניגמה.
רחוב יפו
ראשית הרחוב בשלהי התקופה העות'מאנית
בתקופה זאת חוותה העיר ירושלים פיתוח מואץ שבא לידי ביטוי במעורבות חזקה של המעצמות (בעיקר רוסיה, צרפת, אוסטרו-הונגריה ובריטניה) ובגידול תלול באוכלוסיית העיר. אחת התוצאות של תהליך זה היא תופעת היציאה מן החומות - ההתיישבות בשכונות ומתחמים חדשים ומרווחים יחסית, מחוץ לחומות העיר העתיקה. הדרך המוליכה ליפו הייתה לרחוב ששימש עמוד השדרה להתפתחות העיר שמחוץ לחומות, כשמשני צדיו נבנו המתחמים והשכונות הראשונים שלה: מגרש הרוסים, נחלת שבעה, מחנה יהודה ואחרים. בתחילה נבנו השכונות לצורך מגורים בלבד אך עם התפחות חיי הרחוב הוסבו חלק מחזיתות הבתים שפנו לרחוב לחנויות, בתי מלאכה ובתי קפה.
בשנת 1897 הפך הרחוב למשמעותי עד כדי כך שהממשל העות'מאני הפסיק לנעול את שער יפו בלילות ובימי שישי בצהריים (כפי שהיה נהוג עד אז) ובכך אפשר חיבור תדיר של העיר העתיקה אל הרחוב. בשנת 1898, לכבוד ביקורו בארץ של וילהלם השני, קיסר גרמניה, שופץ הרחוב והוצבו בו ספסלים ועמודי תאורה. בנוסף, נפרץ קטע החומה הסמוך לשער ומולא החפיר שהגן על מגדל דוד ובכך הרחוב חובר לחלוטין לעיר העתיקה.
תקופת המנדט הבריטי
בשנת 1920 כונן בארץ ישראל המנדט הבריטי, שהיה שלטון אזרחי שמונה כדי לפתח את הארץ. העיר התפתחה מאוד בתקופה זו, והפעם בצורה מסודרת ועל פי תוכניות אב. מעורבות המעצמות האחרות בירושלים פסקה, והבריטים עסקו רבות בשיקום מצבה העגום של העיר ובניסיון להביאה למצב מתאים לעיר מודרנית במאה ה-20. על אף ששלטונות המנדט בנו בירושלים מבנים מעטים, בין היתר בשל התחייבותה של ממשלת בריטניה שלא להשקיע כספים בהחזקת השליטה בארץ ישראל, והסתפקו בשכירת מבנים קיימים, תרם השלטון הבריטי לעיצובה של ירושלים באמצעות שלוש תוכניות־אב ושתי תוכניות מתאר מקומיות. תוכניות אלו כללו בין היתר גם את רחוב יפו, ונודעה להם השפעה על התפתחותו של הרחוב ועל הבנייה בו, אף שזו נעשתה בעיקר בידי יזמים פרטיים וגופים מקומיים.
בתקופת המנדט עבר מוקד הפעילות המסחרית של הרחוב מערבה לקטע בין כיכר אלנבי (דאז, היום כיכר צה"ל) לצומת הרחובות יפו, המלך ג'ורג' וצ'נסלור. הבריטים החליטו להעביר את בניין העירייה ממקומו בצומת יפו-ממילא ובנו עבורו, בשותפות עם בנק ברקליס, בניין חדש (נחנך ב-1934) בסמוך לגן העיר. בסמוך אליו נבנו בנייני משרדים נוספים ששימשו גם הם את ממשלת המנדט אך רובם נבנו על ידי גופים פרטיים: בית הדואר המרכזי (נחנך ב-1938), בניין בנק אנגלו-פלשתינה (נחנך ב-1939), בניין חברת הביטוח ג'נרלי (נחנך ב-1935) והבניין הרוסי החדש. בנייני ממשל נוספים כגון בתי המשפט, הכלא העירוני, מטה הבולשת ובית החולים הממשלתי שוכנו במבנים קיימים במגרש הרוסים הסמוך לרחוב.
בשנת 1932 הוקמה ברחוב, בסמוך לכיכר ציון, התחנה המרכזית של ירושלים. הקמת התחנה ביססה את מעמדו של אזור זה מבחינה עסקית ותיירותית, וסביבה נפתחו בתי מלון ומסעדות.
שנות ה-70 עד שנות ה-2000
בשנות ה-70 וה-80 המשיכה מגמת הריסת מבנים ישנים ובניית מגדלים ומתחמים חדשים במקומם. כך נהרס מבנה בית הספר אליאנס ובמקומו נבנה מרכז כלל וכן נהרס מבנה קולנוע ציון ועל חורבותיו נבנה בניין בנק הפועלים. בחלקו המערבי של הרחוב נהרס בית החולים עזרת נשים ובמקומו הוקם בניין הנהלת דואר ישראל, מולו שטחו של בית החולים נהרס כבר בשנת 1966 בית מושב הזקנים הכללי המאוחד על מנת לפנות מקום לבניין התחנה המרכזית של ירושלים (מבנה שבעצמו נהרס בסוף המאה לטובת הקמת בניין חדש). גם מזלו של בית מושב הזקנים והזקנות הספרדי לא שפר עליו וחלקו נהרס לצורך הקמת מלון רימונים (שנחנך בשנת 2000 ונסגר בשנת 2004). על שטחו נבנו בשנות ה-80 גם בית אגד ובית אולפני הבירה - jcs. מבנים אלו לא הצליחו להביא תנועת קונים נוספת ולאזור ולשפר את מצבו המסחרי והעירוני. פתיחת קניון מלחה ולאחריו קניונים נוספים בשנות ה-90 של המאה ה-20 השפיעו גם הם על הזנחת הרחוב ועל הידרדרות מצבו.
שם הרחוב
כאמור, הרחוב נקרא על שם העיר אליה הוליכה דרך זאת לאורך ההיסטוריה. אך שם זה השתנה מספר פעמים לפרקי זמן קצרים.
בין שמותיו היו "רחוב הרצל" ששונה עם קום המדינה, בתקופה זו שלטי הרחוב הוחלפו, השם הוחלף בחזרה עקב התנגדות חריפה. לאחר פיגועי 11 בספטמבר החליפה העירייה את שמו למשך חודש ל"רחוב ניו יורק" כאות הזדהות, ובנוסף לשלטי הרחוב הופיעו שלטים המציינים את שמו הזמני.
אמין ג'ומאייל
ביוגרפיה
במקביל שותקה פעילות הממשלה שכן מאז 1986 ועד להירצחו ב-1 ביוני 1987, החרים רשיד כראמי את הנשיא אמין ג'ומאייל, ובעקבותיו עשו כן כל השרים המוסלמים בממשלה.
דיר (פירושונים)
{{פירושונים| אישים:
קרולינה מוראצ'ה
כשחקנית
מוראצ'ה נולדה בוונציה בפברואר 1964, וכבר בגיל 14 ושמונה חודשים, בנובמבר 1978, ערכה את הופעת הבכורה שלה בנבחרת איטליה הבוגרת. באותה שנה אף החלה לשחק במדי בלונו מהליגה האיטלקית הראשונה. חצי שנה לאחר מכן, ב-28 באפריל 1979, היא כבשה את שער הבכורה שלה בנבחרת, בניצחון 1-5 על שווייץ.
כמאמנת
ביוני 2000, היא מונתה למאמנת נבחרת הנשים של איטליה, ושירתה בתפקיד במשך חמש שנים. בתקופה זו, היא הובילה את הנבחרת לשתי אליפויות אירופה (2001 ו-2005), אך בשתיהן לא הצליחה איטליה לעבור את שלב הבתים הראשון.
Grand Theft Auto
מיתוסים ואגדות נפוצות
ג'ולין - רוח הרפאים המפורסמת ביותר אשר התגלתה ב-GTA. ניתן למצוא את הרוח בין שעה אחת עשרה בלילה לשעה שתים עשרה בלילה לפי שעון המשחק, הרוח מופיעה בהר גורדו הנמצא באזור הצפון-מזרחי של מפת המשחק, ליד הים. ניתן לפעמים לשמוע קולות אנחה של הרוח. בקונסולות הדור הבא ניתן לשמוע מאתר מחנאות הנמצא על ההר, אחרי השעה עשר בלילה לחישות וצרחות של הרוח. רוח הרפאים אינה זזה או פוגעת בשחקן. כשמתקרבים אל הרוח היא נעלמת ועל האדמה שעליה ריחפה כתוב בדם השם Jock (ג'וק). מיתוס זה אומת.
ליברטי סיטי
כמו כן, העיר מופיעה בסרטונים קצרים או במשימות מסוימות במשחקים שונים בסדרה שהתרחשותם העיקרי לא שם.
אליאור לוי
קריירה
את דרכו העיתונאית החל לוי ב-2008 כאשר החל לשמש כתב לענייני פלסטינים ברשות השידור.
ב-2011 עזב את רשות השידור ועבר ל-ynet ולידיעות אחרונות, והחל לשמש ככתב ופרשן לענייני פלסטינים במקומו של עלי ואקד.
TTKG
נוסחה זו תקפה בתנאים הבאים:
Uosm >300
UNa >25
כמו כן, ישנן הנחות עליהן מסתמכת הנוסחה האמורה:-
תרוצפליה
יצורים אלה היו בעלי גולגולת גדולות עם שיניים חדות המרמזות על כך שהיו טורפים. הם היו קרובים של הקיינודונטיים, מהם התפתחו היונקים. היו להם מספר מאפיינים של יונקים: שיער על גופם, ומבנה לסתות מורכבות בהם שיניים מותאמות עבור סוג המזון. ישנם עדויות המרמזות על קיומם של שיני ארס אצל כמה מהמינים, כמו האוצמברסיה.
רוס גלר
רקע
רוס נולד ב-18 באוקטובר 1967 בלונג איילנד, ניו יורק. אחיה הגדול של מוניקה גלר וילד המועדף על הוריהם. בין רוס למוניקה יש הרבה תחרותיות. רוס ומוניקה הם חצי יהודים והם ממוצא גרמני. מגיל תיכון היה מאוהב ברייצ'ל גרין, למרות שבזמן שלמד בתיכון ייסד יחד עם חברו ויל קולברט (בראד פיט) את מועדון ה"אני שונא את רייצ'ל גרין". רוס היה שותפו של צ'נדלר בינג בזמן לימודיהם בקולג' ואף הקים איתו להקה. רוס הוא בעל דוקטורט בפלאונטולוגיה ולעיתים קרובות הוא מכנה את עצמו "ד"ר גלר", "ד"ר ר' גלר או "פרופסור גלר". ב-1989 נישא לקרול ויליק אבל הם התגרשו ב-1994 (הפרק הראשון בסדרה) מכיוון שהתברר שהיא לסבית. בסוף העונה הראשונה נולד להם בן והם קוראים לו בן. ב-1998 נישא לאמילי וולטאם אבל הם התגרשו תוך מספר שבועות מכיוון שרוס אמר את שמה של רייצ'ל, במקום אמילי, בחופה. ב-1999 נישא לרייצ'ל בעת שהיו שיכורים בלאס וגאס, הם התגרשו כמה שבועות לאחר מכן. בסוף העונה השביעית מתברר שרייצ'ל בהיריון ובתחילת העונה השמינית מתברר שהאב הוא רוס, ובסוף העונה השמינית נולדת אמה. בפרק האחרון בסדרה רייצ'ל ורוס חוזרים להיות יחד ובסדרת הבת "ג'ואי" נרמז שהם נישאו. רוס ידוע כחנון, שנון, וקצת אומנותי.
מגורים
במשך ארבע העונות הראשונות רוס גר באותה דירה. בעונה החמישית הוא עובר דירה בהשפעתה של אשתו דאז, אמילי. הוא גר לפרק זמן קצר יחד עם ג'ואי וצ'נדלר לפני שהוא עובר לגור בבניין מול דירתה של מוניקה, בדירה שהייתה שייכת ל-Ugly Naked Guy (הבחור הערום והמכוער). רוס מצליח להשיג את הדירה על ידי כך שהוא נפגש עם הבחור העירום בעצמו, פגישה שכל החברים רואים דרך דירתה של מוניקה. במהלך עונות 8 ו-9 רייצ'ל גרה יחד איתו כדי שיוכלו לגדל את בתם אמה ביחד. בפרק האחרון בסדרה רוס טוען שהוא היחיד מבין החבורה שלא גר מעולם בדירתה של מוניקה (שכל אחד מהחברים האחרים גר בה לתקופה מסוימת), אבל מוניקה מגלה שרוס כן גר בדירה הזאת כשהיא עוד הייתה שייכת לסבתם, בזמן שהוא ניסה ללמוד ריקוד ולהיות רקדן. רוס עונה על כך ש"כמעט הצלחנו לעבור עשר שנים בלי שהדבר הזה יעלה".
קריירה
רוס למד לתואר בפלאונטולוגיה, השלים את הדוקטורט שלו ומאוחר יותר עבד במוזיאון להיסטוריה פרהיסטורית בניו יורק. באחד הפרקים, רוס טוען כי הוא "ויתר על קריירה בתחום הכדורסל" כדי להפוך לפליאונטולוג. בשלב אחר הוא אומר, כי הוא בחר בפלאונטולוגיה מתוך העזה. הוא טוען שהוא היה יכול להיות טוב מאוד בתחום הפרסום. בפרק "The One with the Mugging" רוס טוען שהוא המציא את הביטוי "יש לך חלב?". הוא טוען גם כי הוא בעל הרעיון המקורי של פארק היורה ושל הסרט "מת לחיות". הוא קיבל ציון 1250 במבחן הקבלה לאוניברסיטאות (SAT). נאמר שכבר אז הייתה לו אובססיה לדינוזאורים. עם זאת, בפרק "חג ההודיה הראשון" בו רוס מדבר עם התינוק שעדיין לא נולד לו דרך בטנה של גרושתו משום, שבת זוגה לחיים סוזן עושה זאת, אמר ש"בשביל הצחוקים בחרתי בפלאונטולוגיה" מה שסותר את האהבה הגדולה שלו לדינוזאורים.
מלקות (הלכה)
מקור
להלכה נפסק כדעת תנא קמא שמלקים 39 מלקות. על אף שבתורה נאמר במפורש 40, ביארו בתלמוד שלמדו זאת מלשון הפסוק:.
מכת מרדות
מכות מרדות ניתנות במקל, ולא ברצועה כמו במלקות מהתורה.
הרפקטוגנתוס
ייתכן שהיצור דמה לרמפורינקוס וניזון מדגים וטרף מימי לאורך החופים. אפשרות אחרת היא שהוא הותאם לתפוס חולייתנים יבשתיים קטנים עם לסתותיו או אולי היה אוכל-כול דמוי-עורב.
יצחק גולן (קצין)
ביוגרפיה
בסיום שירותו הצבאי הסדיר למד זואולוגיה וידיעת הארץ בסמינר אורנים. בשנת 1965 חזר לשירות צבאי ומונה לקצין החינוך של פיקוד הנח"ל. הוא כיהן בתפקיד זה במהלך מלחמת ששת הימים ולקח חלק מרכזי בניהול הלהקות הצבאיות. בשנת 1968 מונה לקצין החינוך של פיקוד המרכז, תפקיד שבו כיהן עד לפרישתו ללימודים אקדמיים בשנת 1972. לבקשתו של הרמטכ"ל דוד אלעזר חזר לשירות פעיל במלחמת יום הכיפורים ושימש כקצין החינוך של חזית הדרום.
בשנת 1980 פרש מצה"ל.
סנטינל 2
בין משימות הלוויין ניתן לציין:
שיגורים
הלווין Sentinel-2A שוגר ב-23 ביוני 2015 ב 01:52 UTC על גבי משגר וגה
הלווין Sentinel-2B שוגר ב-7 במרץ 2017 ב 01:49 UTC על גבי משגר וגה
יישומים
Sentinel-2 ישרת מגוון רחב של יישומים הקשורים לאדמה ולמי החוף של כדור הארץ.
דוגמאות ליישומים כוללות:
יאקוב ברנולי
תרומתו למתמטיקה
בשנים 1682–1704 פרסם ברנולי מאמרים אחדים בנושאי טורים אינסופיים, ובהם חידושים רבים. הוא הוכיח שהטור מתבדר, בלי שידע שתוצאה זו הוצגה 40 שנה קודם לכן על ידי פייטרו מנגולי. ברנולי לא הצליח לחשב את סכום הטור, אך הוכיח שהוא מתכנס לגבול קטן מ-2. בעיה זו, שנודעה בשם בעיית בזל, נפתרה על ידי אוילר בשנת 1737.
ברנולי קידם את ביסוס החשבון האינפיניטסימלי והפצתו באירופה. במחלוקת בין לייבניץ לניוטון בנושא זה התייצבו האחים ברנולי לצדו של לייבניץ. במאי 1690 פרסם מאמר שבו הראה שבעיית הטאוטוכרון, למציאת העקומה שהזמן שלוקח לכל חפץ המחליק עליה להגיע לנקודה התחתונה שלה יהיה בלתי תלוי בנקודת ההתחלה שלו, שקולה לפתרון משוואה דיפרנציאלית ממעלה ראשונה, ופתר את המשוואה בטכניקה של הפרדת משתנים. במאמר זה טבע את המונח "אינטגרל", ובעקבות זאת הסכים לייבניץ לקרוא ליצירתו "חשבון אינטגרלי". בשנת 1696 פתר את המשוואה, המוכרת כיום בשם משוואת ברנולי או בשם המשוואה הדיפרנציאלית של ברנולי (כדי להבחין בינה ובין משוואת ברנולי הקרויה על שם אחיינו, דניאל ברנולי).
האח הגדול (תוכנית טלוויזיה)
העונה הארוכה ביותר בתולדות האח הגדול הייתה העונה החמישית של הגרסה הגרמנית, בה שהו המתמודדים כ-365 יום בין כותלי הבית.
אופן המשחק
כמעט כל מדינה בה משודרת התוכנית משנה במעט את החוקים ומתאימה אותם לתרבות המקומית אולם הקונספט הכללי נשאר דומה: "דיירי הבית" סגורים בבית מגורים אחד, כל פעילותיהם מוקלטות על ידי מצלמות ומיקרופונים כל הזמן, והם מנותקים לחלוטין מכל קשר עם העולם בחוץ.
בעונה השלישית בבריטניה, התבקשו דיירי הבית לבצע משימות בליל שבת, כדי לזכות בפרסים. הפורמט הזה הופסק בעונה החמישית עקב מדרוג נמוך, אך באוסטרליה החלו להשתמש בו.
טנקרד דורסט
ביוגרפיה
מחזותיו החשובים הראשונים הועלו לבמה החל משנת 1960 בליבק ובמנהיים, וזכו להצלחה מסחרית. בשנת 1970 הוא הכיר את אשתו אורזולה אהרר, שכתבתה יחד איתו חלק גדול מהטקסטים של יצירותיו. דורסט זכה גם להכרה בינלאומית והוא לימד באוסטרליה ובניו זילנד. בשנת 2003 הוא כתב את הברכה לכבוד יום התיאטרון הבינלאומי החל ב-27 במרץ.
אדובי פלקס
ההיסטוריה של הפלקס
המהדורה הראשונה של הפלקס הוכרזה במרץ 2004, היא יועדה לשוק של פרויקטים גדולים ועלתה כ-15,000 דולר רישיון לחמישה מפתחים. הוצאת התוכנה סימנה את הכיוון החדש שאליו החליטה לפנות חברת מקרומדיה באותה שנה, הפיכת פלטפורמת הפלאש לזמינה למפתחי אפליקציות מורכבות וכאלה שאינן בידוריות. קיימות 2 גרסאות עדכניות רשמיות
סולטאן בן עבד אל-עזיז אאל סעוד
שר ההגנה
סולטאן מונה לשר ההגנה בשנת 1962. נמתחה עליו ביקורת כאשר עשה עסקות נשק בשווי מיליארדי דולרים עם ארצות הברית ועם הממלכה המאוחדת, ולכן היה פופולרי פחות מעבדאללה, מלך ערב הסעודית.
ויליאם פירס רוג'רס
ויליאם פירס רוג'רס (באנגלית: William Pierce Rogers; ) היה מדינאי אמריקאי שיכהן כמזכיר המדינה של ארצות הברית תחת הנשיא ריצ'רד ניקסון וכן היה התובע הכללי והמשנה לתובע הכללי של ארצות הברית תחת הנשיא דווייט אייזנהאואר.
בישראל ידוע רוג'רס במיוחד בשל ניסיונות התיווך שלו בסכסוך הישראלי-ערבי, כאשר שימש כמזכיר המדינה בממשל הנשיא ריצ'רד ניקסון, בתקופה שבין מלחמת ששת הימים ומלחמת יום הכיפורים.
מזכיר המדינה
רוג'רס שירת כמזכיר המדינה בממשל ניקסון בין 22 בינואר 1969 ו-3 בספטמבר 1973. עם סיום התפקיד זכה ב"מדליית החירות הנשיאותית", אות הכבוד הגבוה ביותר הניתן לאזרח בארצות הברית.
תקופת שירותו כמזכיר המדינה עמדה בסימן מתחים בין רוג'רס ובין היועץ לביטחון לאומי הנרי קיסינג'ר. רוג'רס נבחר לתפקיד בשל היותו איש סודו של ניקסון, והיה בעל ניסיון מסוים, אם כי לא רב, בנושאים בינלאומיים. קיסינג'ר היה בעל ההשפעה הממשית על מדיניות החוץ, וחתר תחת מעמדו של רוג'רס עד כדי כך שהצליח להחליפו בתפקידו, לאחר תחילת כהונתו השנייה של ניקסון כנשיא.
ג'ירולאמו פרסקובלדי
חייו
פרסקובלדי נולד בפרארה. הוא למד אצל נגן העוגב ומלחין המדריגלים המפורסם לוצאסקו לוצאסקי בפרארה וסבורים שהושפע גם מקרלו ג'זואלדו, ששהה בפרארה באותו זמן. פטרונו גואידו בנטיווליו עזר לו להתקבל לעבודה כנגן עוגב בכנסיית סנטה מריה אין טראסטוורה ברומא באביב 1607. פרסקובלדי נסע עם בנטיווליו לארצות השפלה ואחר התמנה לנגן עוגב בכנסיית סאן פייטרו ברומא, בשנת 1608, משרה בה נשאר עד מותו. משנת 1628 עד 1634 היה נגן עוגב בחצר בני מדיצ'י בפירנצה.
כרומבוק
היסטוריה
בדצמבר 2014 עקפו מחשבי כרומבוק את מכשירי האייפד של אפל לראשונה, והפכו למכשיר הפופולרי ביותר בתחום החינוך בארצות הברית.
באוגוסט 2019, השיקה חברת דל שני דגמי כרומבוק המיועדים לשוק הארגוני, כחלק מתוכנית של גוגל, שמטרתה להחדיר את המחשבים שלה למרחב העבודה הארגוני. במסגרת התוכנית הושק Chrome Enterprise, סדרה של כלים לניהול תשתית המיחשוב עבור ארגונים.
Chromebit
ה-Chromebit הוא דונגל שמייצרת אסוס, המריץ את מערכת ההפעלה כרום OS על טלוויזיה או מסך מחשב באמצעות כניסת ה-HDMI ומאפשר להפעיל אותם כמחשב שולחני. המוצר הושק במרץ 2015.
דוד דירינגר
מוזיאון הכתב
המוזיאון קיבל מעמד של מוזאון עירוני של עיריית תל אביב-יפו, ושולב כמוזיאון-משנה, תחת ניהולו של מוזיאון הארץ. בראשית שנות ה-70 של המאה ה-20 הועבר ל-'קריית המוזיאונים' ברמת אביב.
יובל אבידור
קריירה
בקיץ 2009 עבר אבידור למכבי תל אביב. בעונתו הראשונה בקבוצה כבש 5 שערי ליגה, אך בעונתו השנייה כבש רק שער אחד, והקבוצה החליטה לא לממש את האופציה עליו, והוא חזר לקריית שמונה. אבידור הספיק לערוך 3 הופעות בלבד בקריית שמונה, וב-20 בספטמבר 2011 הושאל לקבוצת נעוריו הפועל חיפה. אבידור כבש 13 שערי ליגה בעונה זו, ובסופה שוחרר מקריית שמונה וחתם על חוזה חדש בהפועל חיפה. בעונת כבש חמישה שערי ליגה, ובעונה שלאחר מכן כבש שלושה שערי ליגה.
ברנדנבורג
כלכלה
התיירות מהווה אחד ממקורות ההכנסה העיקריים בברנדנבורג. המדינה מיושבת בדלילות ויש בה שטחי נוף נרחבים ורבים, שמורות טבע ופארקים לאומיים, כגון אזור שפרוולד (Spreewald) מדרום לברלין. לעיר הבירה פוטסדם מגיעים תיירים רבים כחלק מביקורם בברלין; בעיר ארמונות וגנים רבים מהמפוארים בגרמניה, בהם ארמון סנסוסי אשר נבחר לאתר מורשת עולמית.
תומאס בראש
חייו
ברש נולד כבן לפליטים יהודים באנגליה, בשנת 1947 חזרה המשפחה לברלין אזור הסובייטי. אביו החל קריירה פוליטית, שהביאה אותו עד למשרת סגן שר התרבות של הגרמניה המזרחית. אמו של בראש הייתה עיתונאית ופרסמה באמצע שנות החמישים את שירו הראשון. לבראש שני אחים, קלאוס בראש היה שחקן, פטר בראש סופר, ואחות, מריון בראש, שדרנית ברדיו. אחרי תעודת הבגרות עבד בראש כדפס, עובד מתכת ומנעולן. בשנים 1964-1965 הוא למד עיתונאות בלייפציג, אך גורש מהלימודים בגלל "העלבת דמויות בולטות של גרמניה המזרחית". הוא עבד שוב כמלצר וסלל כבישים. ב-1968 הוא הועמד למשפט, יחד עם אחרים, באשמת חלוקת כרוזים נגד הדיכוי של האביב של פראג. הוא ישב בכלא 77 יום ושוחרר לעבודות שירות בתור עובד מתכת. הלנה וויגל סידרה לו עבודה בארכיון של ברכט, ומאז הוא חי כסופר עצמאי.
אהרן חיטריק
קורות חיים
חיטריק השאיר בן ובת, עוד בן שלו נפטר בתאונת דרכים בשנת תשמ"ז.
חברת קש
תחומי ההשפעה העיקריים
במידה קיצונית, חברת קש נשלטת לחלוטין על ידי חברת האם שלה, ועובדה זו אינה ידועה לציבור. אולם, חברות רבות הנחשבות לחברות קש רק מתקרבות למודל זה: השליטה יכולה להיות חלקית, או היחסים בין החברות יכולים להיות גלויים.
חברות קש של סוכנויות ריגול
גם סוכנויות ריגול משתמשות בחברות קש כדי לבצע פעולות שאין ברצונן להציג עצמן קשורות לפעולות. דוגמה לחברת קש כזו היא חברת התעופה אייר אמריקה אשר נוסדה על ידי סוכנות הביון המרכזית של ארצות הברית, לכאורה במטרה לספק סיוע הומניטרי. למעשה, חברת התעופה שימשה את הסוכנות לסיוע במשימות קרב ובאספקת ציוד לשם ביצוע פעולות חשאיות בדרום-מזרח אסיה במהלך מלחמת וייטנאם. חברות קש אחרות אשר מומנו על ידי סוכנות זו שימשו להפצת תעמולה והשפעה אמריקאית במהלך המלחמה הקרה, במיוחד במדינות העולם השלישי.
חברות קש של ארגונים מן השורה
גם צוותי חשיבה מסוימים נחשבים לחברות קש, והם נבדלים מחברות קש אחרות בכך שהם מציגים את עצמם כארגון מחקרי. שמם של צוותי חשיבה אלו הוא לרוב שם נייטרלי ולכן הם יכולים להציג את האסטרטגיות המסחריות של נותני החסות, באופן אובייקטיבי למראית עין בלבד. לדוגמה:
בסיס נבטים
הקמת הבסיס
באוקטובר 1983 נחנך הבסיס החדש. אל הבסיס הועברה טייסת 116, שהפעילה מטוסי A-4 סקייהוק ("עיט") מבסיס תל נוף, ובשנת 1984 עברה לבסיס גם טייסת 115, שפעלה כטייסת תאומה והפעילה גם היא מטוסי "עיט".
העשור הראשון של המאה העשרים ואחת
כחלק מצעדי הקיצוצים שנעשו במערכת הביטחון בסוף שנת 2013, נפרד חיל האוויר מטייסות מבצעיות ובהן טייסת 140, שנסגרה באוגוסט 2013 ואוחדה עם טייסת 116 השכנה. כמו כן נסגרה טייסת 103. צוותי הטיסה והמטוסים נקלטו בטייסת אבירי הציפור הצהובה. הטייסת קלטה, במהלך שנת 2014, את מטוסי ה-C-130J סופר הרקולס "שמשון".
נמל התעופה הבינלאומי נבטים
בראשית 2012 המליץ שר התחבורה על הקמת נמל תעופה בינלאומי חדש בנבטים, תוכנית זו באה בעקבות התנגדות להקמת שדה חדש במנחת מגידו, תושבים באזור הנגב העלו קמפיין בעד הפרויקט בעידוד עיריית באר שבע ומועצות מקומיות נוספות.
שבר (מתמטיקה)
מונחים בשבר פשוט
מספר המורכב משלם ושבר קרוי מספר מעורב.
אנרגיה חופשית של הלמהולץ
עיקרון מינימום האנרגיה החופשית של הלמהולץ במכניקה סטטיסטית
בנוסחא זו היא האנטרופיה המקסימלית כאשר U,V נתונים.
הכללת האנרגיה החופשית עבור גופים
קיבלנו שטנזור המעוות תלוי ליניארית בטנזור המאמץ. זהו חוק הוק, התקף עבור מעוותים קטנים.
דבאו סיטי
היסטוריה
למרות שהספרדים התחילו לחקור את אזור דבאו סיטי של היום כבר במאה ה-16, ההשפעה הספרדית על האזור הייתה זניחה עד אמצע המאה ה-19. ב-1844 הבריגדיר גנרל הספרדי אגוסטין בוקאיאן תבע את אזור העיר של היום לכתר הספרדי, למרות התנגדות השליטים המקומיים. ב-1848 הגיעה לאזור קבוצה של 70 מתיישבים ספרדים בהנהגת חוסה קרוס דה אויאנגורן. המתיישבים הצליחו להביס את המקומיים וב-29 ביוני באותה שנה הם הקימו את "נואבה ורגרה" (ורגרה החדשה), על שם עיר הולדתו של חוסה קרוס דה אויאנגורן.
אלכסנדר סקושגורד
קריירה
בשנת 2015, שיחק לצד קריסטן ויג בסרט "יומנה של נערה מתבגרת", ושיחק בסרט האימה-פוסט אפוקליפטי "נסתרים" של האחים דאפר. בשנת 2016, שיחק בסרט "זולנדר 2", שיחק בקומדיה השחורה "מלחמה על כולם", גילם את דמותו של טרזן בסרט "האגדה של טרזן" המבוסס על הספר "טרזן מלך הקופים" מאת אדגר רייס בורוז. הסרט לא זכה להצלחה בקופות. הוא זכה לביקורות מעורבות, כאשר הביצועים של סקושגורד זכו לשבחים.
שבר עשרוני
את הנקודה העשרונית, כפי שאנו מכירים אותה, הציג המתמטיקאי הסקוטי ג'ון נפייר בשנת 1617. בצורת רישום זו נשמרת שיטת הספירה העשרונית. על-כן, הספרה הראשונה מימין לנקודה מציינת כמות עשיריות, הספרה מימין לה את כמות המאיות וכך הלאה. למשל.
פורמלית, המספר המיוצג על ידי הרצף, כאשר a_i הן ספרות בין 0 ל-9, הוא:
שבר עשרוני שניתן להציגו במספר סופי של ספרות קרוי שבר סופי. שבר סופי הוא תמיד מספר רציונלי. שבר פשוט שבו המכנה מתפרק לגורמים ראשוניים מלבד 2 ו-5, אינו ניתן להצגה כשבר סופי. השבר הפשוט 1\over 3 נכתב כשבר עשרוני ...0.33333, כלומר הספרה 3 חוזרת בו עד אינסוף. השבר הפשוט 1\over 7 נכתב בצורה ...0.142857 כאשר רצף הספרות 142857 חוזר שוב ושוב, עד אינסוף. שבר כזה, שבו יש רצף של ספרות החוזר שוב ושוב, קרוי שבר מחזורי. המחזור אינו מתחיל בהכרח בספרה הראשונה שמימין לנקודה העשרונית - השבר 1\over 6, למשל, נכתב בצורה ...0.16666, כלומר המחזור שלו כולל את הספרה 6, שמופיעה החל מהמקום השני מימין לנקודה. לציון החלק המחזורי יש הנוהגים להשתמש בקו מחבר מעל הספרות המרכיבות את המחזור, למשל:
כל מספר רציונלי, כלומר כל מספר הניתן להצגה כמונה חלקי מכנה, ניתן להצגה כשבר עשרוני בעל מספר סופי של ספרות או כשבר מחזורי. בהצגה כשבר עשרוני של מספר אי-רציונלי יש מימין לנקודה מספר אינסופי של ספרות, ללא מחזוריות כלשהי, ולכן ביכולתנו לרשום רק מספר סופי של הספרות הראשונות שמימין לנקודה (ברמת הדיוק הרצויה לנו), ואת ההמשך לסמן בשלוש נקודות (למשל: ). לכל מספר ממשי יש הצגה כשבר עשרוני (ייתכן עם אינסוף ספרות).
ייצוג מספרים בשיטה זו, שבה נקודה מפרידה בין החלק השלם לחלק השבר של המספר, אפשרי בכל בסיס, ולאו דווקא בבסיס עשרוני. המספר 10.1 בבסיס בינארי, למשל, שקול ל-2.5 בבסיס עשרוני.
ציוד משרדי
מיכון משרדי
מכונה היא מכשיר מורכב המְבַצֵע עבודות לאדם. זהו התקן מורכב שצורך, מעביר או משנה אנרגיה על מנת לבצע משימה או עבודה מסוימת.
יועצת הרמטכ"ל לענייני מגדר
ב-23 בפברואר 2016 שונה שם היחידה ל"יועצת הרמטכ"ל לענייני מגדר". מסמך צבאי שכותרתו "מנשים למגדר - הבסיס התפיסתי" שנכתב על ידי ענף מוקד ידע מגדר ביוהל"ן, פירט את הבסיס התפיסתי לשינוי. לאחר חשיפת המסמך בידי ארגון "תורת לחימה" הוא הוסר מאתר האינטרנט של צה"ל.
אן מארי ד'אורליאן
אן מארי ד'אורליאן (27 באוגוסט 1669 - 26 באוגוסט 1728, בצרפתית: Anne Marie d'Orléans) הייתה צאצאית של בית אורלאן הצרפתי. הפכה לדוכסית סבויה ומלכת סיציליה וסרדיניה כתוצאה מנישואיה לויטוריו אמדאו השני, מלך סרדיניה, והייתה סבתו של לואי החמישה עשר, מלך צרפת.
משה לוינשטיין
משה לוינשטיין הוא פרופסור למדעי המחשב ומכהן כמשנה לנשיא אוניברסיטת בר-אילן החל מאוקטובר 2017.
קריירה
פרופ' משה לוינשטיין, הוא המשנה לנשיא של אוניברסיטת בר-אילן. פרופסור למדעי המחשב, אשר שימש בעברו בתפקיד דיקן הפקולטה למדעים מדויקים וראש המחלקה למדעי המחשב. לפרופ' לוינשטיין תואר שלישי מאוניברסיטת בר-אילן, אשר זכה במלגת פוסט דוקטורט יוקרתית ע"ש הרמן גולדשטין במרכז המחקר ע"ש יבמ של תומאס ג'י ואטסון בניו יורק, שימש כמרצה אורח במכון קוראנט למדעי המתמטיקה באוניברסיטת ניו יורק וכמרצה אורח במחלקה למדעי המחשב באוניברסיטת ווטרלו בקנדה.
סנטינל 1
כלים
חלליות סנטינל 1 נועדו לשאת את המכשירים הבאים:
מאיר מינדל
ביוגרפיה
מינדל השתתף בקביעות בסדרת הקונצרטים "מלחינים בעקבות שורשיהם" (עם ציפי פליישר ודני גלאי). נוסף למוזיקה קונצרטנטית הוא מחבר גם מוזיקה לתיאטרון ושירים. בד בבד עם פועלו כמוזיקאי הוא חוקר היסטוריה ומנהל את המוזיאון הפתוח בנגבה.
יצחק אליה נבון
קורות חיים
נולד בי"ג באייר ה'תרי"ט באדריאנופול שבטורקיה לרב אליהו נבון. בילדותו התחנך אצל אביו ושאר רבני העיר, ובהמשך היה בוגר בית המדרש לחזנים בעירו. בגיל 18 עבר עם הוריו להתגורר בקושטא, ולאחר תקופה החל לשמש כמזכירו של הגביר משה בר נתן.
מתוקף היותו נמנה עם מנהיגי וחברי מקהלת המפטירים של ערי טורקיה, קיבץ את כל הפיוטים והשירים שהיו מושרים על ידיה, וערך והגיה את כתבי היד בנושא שאסף הרב בנימין בכר יוסף, ובהמשך הוציאם בספר "שירי ישראל בארץ הקדם".
Making Your Mind Up
Making Your Mind Up (בעברית: להגיע להחלטה) הוא סינגל שהוקלט על ידי להקת הפופ הבריטית באקס פיז. השיר ייצג את הממלכה המאוחדת באירוויזיון 1981 והגיע למקום הראשון. השיר נכתב על ידי אנדי היל וג'ון דנטר. השיר, אשר יצא לאור במרץ 1981, היה סינגל הבכורה של הלהקה, שהוקמה רק חודשיים קודם יציאתו. בעקבות הזכייה בתחרות, השיר הגיע לראש המצעדים בממלכה המאוחדות ובמדינות נוספות, וגם מכר סכום כולל של למעלה מ-4 מיליון עותקים. השיר הזניק את הקריירה של הלהקה והיה בין הנמכרים ביותר בשנות השמונים, ובהמשך נכלל באלבום הבכורה שלהם.
בין השנים 2004 ל-2007, ה-BBC השתמש בשם "Making Your Mind Up" בתור השם של תחרות השיר לאירוויזיון של המדינה.
PHP-Fusion
התוכנה לא כוללת תמיכה בעברית כחלק מהחבילה הראשית. תמיכה בעברית ניתן להוריד בנפרד מאתר הקהילה העברית.
רישיון
http://www.php-fusion.co.uk/viewpage.php?page_id=6
קנזינגטון (ניו סאות' ויילס)
היסטוריה
בשנת 1895 נבנה על הגבעה בקנזינגטון מנזר הלב הקדוש, שמנהל את מיסיוני הלב הקדוש ברחבי אוסטרליה.
פיטר ויגין
הצל של ההגמון
עלילת ספר זה מתרחשת קצת אחרי מלחמת הליגה. לאחר שבוגרי הג'יש של אנדר נחטפים ובין חוסל (לכאורה) פיטר מקבל הודעה מבין ומגלה שהמוח מאחורי הרצח והחטיפות הוא מוחו של אשיל, בוגר בית הספר ללחימה היחיד שאין לו תיקים בצי, וזאת כיוון שהוא נזרק מבית הספר ללחימה ונשלח למוסד סגור כיוון שבין חשף שהוא רוצח פסיכופת. והרוסים שחררו אותו מהמוסד שלו. ואז לוק מפרסם מאמר שלמרות שהוא מתנגד לרוסים הוא עדיין נותן להם הזדמנות להכחיש את ידיעתם על הפסיכופתיות של אשיל. הרוסים משחררים את בוגרי הספר ללחימה כשהם מכחישים את ידיעתם על הפסיכופתיות של אשיל. אך השחרור של פטרה ארקניאן נכשל ואשיל חוטף אותה להודו. בערך באותו הזמן בין וקרלוטה, הנזירה שגילתה עליו מבקרים בגרינסבורו, העיר שבה גר פיטר. הם משכנעים את פיטר להיחשף בשביל שיוכל להתמנות להגמון למרות גילו הצעיר. למחרת מקור מוסמך בוותיקן בהשפעתה של קרלוטה מודיע שלוק הוא מועמד פוטנציאלי למשרת ההגמון. לאחר מכן שר ההתיישבות גראף (בהשפעתו של בין) מודיע שלא זאת בלבד שלוק הוא המועמד הפוטנציאלי למשרה, אלא שהוא המועמד היחיד למשרה. לבסוף לוק חושף את עצמו בחשש שאינו יכול להתמנות כיוון שהוא צעיר מדי, אך הוא מתמנה כמתוכנן לתפקיד, למרות שפיטר עדיין חושב שזה לא זמנו להתמנות כיוון שכעת להגמון אין עוד כוח ממשי. הוא בונה את המתחם שלו בריביראו פרטו (הנמצאת בברזיל) ואחרי שסין משתלטת על תאילנד פיטר מקבל את צבאם של בין וסוריאוונג.
בובות צללים
בתחילת ספר זה פיטר מסתכן וחוטף את אשיל שהסינים מחזיקים בו כשבוי, למרות שעזר להם. כמעט כל האנשים שעוזרים לפיטר בורחים מריביראו פרטו בגלל שהם שומעים על בואו של אשיל. אשיל כמעט ולא מראה סימן במחשב לכך שהוא חותר תחת השפעתו של פיטר, למרות שאשיל חושב שסוריאוונג לצידו עכשיו. פיטר מתחיל לבטוח בו, אבל אז בין מקבל הודעה מהוט סופ ומגלה שאשיל וסין רק עושים את עצמם כאויבים, ואשיל עובד כל הזמן הזה רק בשביל סין. בין שולח לאביו ואמו של פיטר הודעה והם ופיטר בורחים ממתחם ההגמוניה לארצות הברית. שם במסיבת עיתונאים פיטר מודה בטעותו וכנגד הטענה של אשיל וסוריאוונג שפיטר לקח מהכספים של ההגמוניה בשביל עצמו פיטר מפרסם את תוכנית ההשקעות של ההגמוניה בפורום של אתר ההגמוניה. לאחר מכן מדינות ערב בראשות הח'ליף עלי שהיה בג'יש של אנדר משחררות את הודו ואת כל שאר המזרח הרחוק שהיה בשליטת סין. לבסוף בין נכנס למתחם ההגמוניה והורג את אשיל בעזרתו של סוריאוונג שהתחזה לידיד של אשיל. ומתחם ההגמוניה חוזר לידיו של פיטר.
בית הקברות הצבאי והאנדרטה האמריקניים אנרי-שאפל
בית הקברות
שטח הקבורה, המכיל שורות קשתיות של מצבות, חצוי על ידי מעבר רחב המפריד בין ארבע חלקות שמצפונו לבין ארבע חלקות שמדרומו. שטח הקבורה נטוע דשא וערוגות פרחים ומוקף בעצים. בקצהו המזרחי ניצב תורן הדגל האמריקני. תורן דגל נוסף הוצב בנקודת התצפית בקצהו המערבי של מתחם בית הקברות.
סלים אמלאח
קריירה בינלאומית
ב-15 בנובמבר 2019 ערך אמלאח את הופעת הבכורה שלו בנבחרת מרוקו, בתיקו 0-0 נגד נבחרת מאוריטניה במסגרת מוקדמות גביע אפריקה לאומות 2021. ב-9 באוקטובר 2020 הבקיע את שער הבכורה שלו בנבחרת, בניצחון 1–3 על נבחרת סנגל במשחק ידידות.
פעולה בוליאנית
תחום המתמטיקה העוסק בפעולות בינאריות קרוי אלגברה בוליאנית. אחת התוצאות המעניינות המוצגות בתחום זה היא שניתן לבטא את כל הפעולות הבינאריות באמצעות צירופים של הפעולה NAND לוגי. באופן דומה ניתן לבטא את כל הפעולות הבינאריות באמצעות צירופים של הפעולה NOR לוגי.
מיה בנגל
ביוגרפיה
בנגל מתגוררת בתל אביב עם בת זוגה, כתבת הקולנוע נירית אנדרמן. השתיים מגדלות ביחד את שני ילדיהן.
Magical Mystery Tour (סרט)
הפקה
המסע עצמו צולם ברחבי מערב-אנגליה במקומות כמו דבון (Devon) וקורנוול (Cornwall), למרות שרוב החומר המצולם נגנז בסופו של דבר. סצנת הסטריפטיז צולמה בסוהו, לונדון, וסצנת "The Fool on the Hill" צולמה בניס, צרפת.
הבלגריאד
גאוגרפיה
חרק: ממלכה קטנה עם הרבה שטח ימי. בני חרק נחשבים לאלורנים המקוריים וההתנהגות שלהם הרבה יותר ברברית מאשר בשאר הממלכות האלורנים. התעשייה הנפוצה בחרק היא שיט. בגלל יכולות השייט הגבוהות שלהם הם נודעו כמצטיינים במסחר וביזה.
גאולה נוני
ביוגרפיה
בתום שירותה הצבאי שהתה באירופה ולמדה, בין היתר ריקוד אצל מרי ויגמן. עם שובה לישראל הצטרפה לתיאטרון "הבימה" וב-1962 שיחקה בתפקיד הראשי במחזמר "אירמה לה דוס", ליהוק שהקנה לה מעמד של כוכבת עולה.
מותה
ב-10 בנובמבר 2014 נפטרה ממחלת סרטן המוח בבית החולים איכילוב בתל אביב. בת 72 הייתה במותה. נטמנה בבית הקברות נחלת יצחק והותירה אחריה בת, העיתונאית שרון נוני, ונכדים.
ברכת רפואה
נוסח אשכנז
בָּרוּךְ אַתָּה ה', רוֹפֵא חוֹלֵי עַמּוֹ יִשְׂרָאֵל.
נוסח קטלוניה
וְהַעֲלֵה רְפוּאָה שְׁלֵמָה לְכָל מַכּוֹתֵינוּ וּלְכָל מַכְאוֹבֵינוּ וּלְכָל תַּחֲלוּאֵינוּ
כִּי אֵל רוֹפֵא רַחֲמָן וְנֶאֱמָן אָתָּה.